
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 14 mai 2003

Nr. 380/2002, 374/2001, 621/2001


RAPORT  SUPLIMENTAR
asupra proiectului de Lege
 privind modificarea şi completarea 

Codului de procedură penală şi a unor legi speciale  

În urma dezbaterii pe fond a proiectului de   Lege privind modificarea şi completarea Codului de procedură penală şi a unor legi speciale(nr. 380/2002), concomitent cu examinarea ca amendamente a propunerii legislative privind modificarea şi completarea Codului de procedură penală,  a Legii nr.92/1992 pentru organizare judecătorească, a Legii nr.56/1993 a Curţii Supreme de Justiţie şi a Legii nr.54/1993 pentru organizarea instanţelor şi parchetelor militare (nr.374/2001), iniţiată de  deputaţii: Valeriu Stoica, Andrei Chiliman, Titu Ghiorghiof, Puiu Haşotti şi Cornel Ştirbeţ – Grupul parlamentar al P.N.L., precum şi  a propunerii legislative de modificare şi completare a Codului de procedură penală (nr.621/2001), iniţiată de  deputatul Emil Boc – Grupul parlamentar al P.D., ce au acelaşi obiect de reglementare, Comisia juridică, de disciplină şi imunităţi a întocmit raportul nr.  380/2002, 374/2001, 621/2001 din 11 aprilie 2003.

În şedinţa din 13 mai 2003,  plenul Camerei Deputaţilor  a hotărât ca,  în conformitate cu prevederile art.102 din Regulamentul Camerei Deputaţilor, Comisia juridică, de disciplină şi imunităţi, să reanalizeze  textele prevăzute la poziţiile 5, 67, 93 şi 96  din anexa nr. I la raportul mai sus menţionat. 
Comisia juridică, de disciplină şi imunităţi, în şedinţa din 14 mai 2003, a reluat dezbaterile asupra textelor prevăzute la poziţiile 5, 67, 93 şi 96. 
La lucrările comisiei au participat, din partea Ministerului Justiţiei, doamna Cristina Tarcea - secretar de stat şi doamna Nicoleta Iliescu - consilier. 

În urma reanalizării textelor de la poziţiile mai sus menţionate, precum şi a amendamentelor formulate verbal, în cadrul dezbaterilor, membrii comisiei au hotărât, cu majoritate de voturi, în unele cazuri menţinerea textului iniţial, iar în altele efectuarea unor modificări asupra conţinutului acestora, aşa cum reiese din anexa la prezentul raport suplimentar. 

La lucrările comisiei au fost prezenţi 23 deputaţi, din totalul de 25 de membri ai comisiei. 
În raport de obiectul şi conţinutul  său, proiectul de lege face parte din categoria legilor organice.
PREŞEDINTE,

                   Prof. univ.dr. Ion NEAGU
 Consilier      Diaconu Dumitra

 Expert  Ivan -Cucu   Mihaela-Gabriela 
Anexă 

	Nr. crt.
	Nr. poziţiei din raportul iniţial
	Articolul 

(text din proiectul de lege)
	Text adoptat de comisie 
(autorul amendamentului)
	Motivare

	1.
	5.
	4. La articolul 7, alineatul 2 va avea următorul cuprins:
     “În faţa organelor judiciare din unităţile administrativ-teritoriale locuite şi de populaţie de altă naţionalitate decât cea română, se asigură folosirea limbii române, actele procedurale întocmindu-se în limba română.”


	Articolul 7 va avea următorul cuprins :
 "Art. 7- Întregul  proces penal se desfăşoară în limba romănâ.

În faţa organelor judiciare din unităţile administrativ-teritoriale locuite şi de persoane de altă naţionalitate decât cea română,  la cerere, se asigură părţilor şi altor persoane chemate în proces folosirea limbii materne, prin interpret, toate actele procedurale întocmindu-se în limba română. "
Autori, deputaţii : Cornel Bădoiu, Adrian Căşunean-Vlad şi Ioan Timiş.
	        Modificările aduse în şedinţa comisiei din 14 mai 2003 sunt justificate pentru corelare cu prevederile art. 127 alin. (1) şi (2) din Constituţia României. 

	2.
	67.
	      50. Articolul 103 va avea următorul cuprins:


	       Text nemodificat.
	

	
	
	“Timpul de efectuare a percheziţiei
	Art. 103. – Ridicarea de obiecte şi înscrisuri, precum şi percheziţia domiciliară se pot face între orele 6–20, iar în celelalte ore numai în caz de infracţiune flagrantă sau când percheziţia urmează a se efectua într-un local public. Percheziţia începută între orele 6 – 20 poate continua şi în timpul nopţii.
	
	       În şedinţa din 14 mai 2003, s-a hotărât menţinerea textului iniţial, întrucât continuarea percheziţiei, începute în timpul zilei,  şi după orele 20 nu contravine prevederilor art. 27 din Constituţie referitoare la inviolabilitatea domiciliului. 

	3. 
	93.
	74. Articolul 146 va avea următorul cuprins:
	74. Articolul 146 va avea următorul cuprins:
	

	
	
	"Arestarea învinuitului în cursul urmăririi      penale
	      Art.146. – Procurorul, din oficiu sau la sesizarea organului de cercetare penală, dacă sunt întrunite condiţiile prevăzute în art.143 şi există în mod corespunzător vreunul din cazurile prevăzute în art.148, când consideră că în interesul urmăririi penale este necesară arestarea învinuitului, după ascultarea acestuia în prezenţa apărătorului ales sau numit din oficiu, dispune, prin ordonanţă motivată, arestarea preventivă provizorie a acestuia, arătând temeiurile care justifică luarea măsurii şi fixând durata arestării provizorii, care nu poate depăşi 3 zile.
      Totodată procurorul emite mandat de arestare preventivă provizorie a învinuitului. Mandatul cuprinde, în mod corespunzător, menţiunile arătate în art.151 lit.a)–c), e) şi j), precum şi numele şi prenumele învinuitului şi durata pentru care este dispusă arestarea acestuia.
Dacă învinuitul se află în stare de reţinere, cele trei zile se calculează de la data emiterii mandatului de reţinere.
      Procurorul, în termen de 24 de ore de la emiterea mandatului de arestare preventivă provizorie, prezintă dosarul cauzei instanţei căreia i-ar reveni competenţa să judece cauza în fond, cu propunerea motivată de luare a măsurii arestării preventive a învinuitului. 
La prezentarea dosarului de către procuror, preşedintele instanţei sau judecătorul delegat de acesta fixează ziua şi ora de soluţionare a propunerii de arestare preventivă, până la expirarea mandatului de arestare preventivă provizorie emis de procuror, pe care le comunică procurorului, acesta fiind obligat să asigure prezenţa în faţa instanţei a învinuitului arestat provizoriu. 
      Propunerea de arestare preventivă se soluţionează în camera de consiliu de un singur judecător.
Învinuitul este adus în faţa instanţei şi va fi asistat de apărător.
      Dispoziţiile art. 1491 alin.9  şi art.150 se aplică în mod corespunzător.   
      Participarea procurorului este obligatorie.
      După ascultarea învinuitului, instanţa  admite sau respinge propunerea de arestare preventivă, în aceeaşi zi, prin încheiere motivată.

Instanţa, dacă sunt întrunite condiţiile prevăzute în alin.1, dispune, prin încheiere, arestarea preventivă a învinuitului, înainte de expirarea duratei arestării provizorii dispuse de procuror, arătând temeiurile care justifică luarea măsurii arestării preventive şi fixând durata acesteia, care nu poate depăşi 10 zile.
      Totodată, instanţa emite un mandat de arestare a învinuitului. Mandatul cuprinde în mod corespunzător menţiunile arătate în art.151, precum şi numele şi prenumele învinuitului şi durata pentru care este dispusă arestarea preventivă a acestuia.
Dispoziţiile art.152 alin.1 se aplică în mod corespunzător.
Împotriva încheierii instanţei se poate face recurs la instanţa superioară în termen de 24 de ore de la pronunţarea încheierii.”


	"Arestarea învinuitului în cursul urmăririi      penale
	      Art.146. – Procurorul, din oficiu sau la sesizarea organului de cercetare penală, dacă sunt întrunite condiţiile prevăzute în art.143 şi există probe din care rezultă vreunul din cazurile prevăzute în art.148, când consideră că în interesul urmăririi penale este necesară arestarea învinuitului, după ascultarea acestuia numai în prezenţa apărătorului ales sau, când acesta fiind înştiinţat nu se poate prezenta,  a celui numit din oficiu, dispune, prin ordonanţă motivată, arestarea preventivă provizorie a acestuia, arătând temeiurile care justifică luarea măsurii şi fixând durata arestării provizorii, care nu poate depăşi 3 zile.
      Totodată procurorul emite mandat de arestare preventivă provizorie a învinuitului. Mandatul cuprinde, în mod corespunzător, menţiunile arătate în art.151 lit.a)–c), e) şi j), precum şi numele şi prenumele învinuitului şi durata pentru care este dispusă arestarea acestuia.
Dacă învinuitul se află în stare de reţinere, cele trei zile se calculează de la data emiterii mandatului de reţinere.
      Procurorul, în termen de 24 de ore de la emiterea mandatului de arestare preventivă provizorie, prezintă  dosarul cauzei, instanţei căreia i-ar reveni competenţa să judece cauza în fond sau  instanţei corespunzătoare în a cărei circumscripţie se află locul de detenţie cu propunerea motivată de luare a măsurii arestării preventive a învinuitului, dacă există temeiuri care să justifice această măsură. 
La prezentarea dosarului de către procuror, preşedintele instanţei sau judecătorul delegat de acesta fixează ziua şi ora de soluţionare a propunerii de arestare preventivă, până la expirarea mandatului de arestare preventivă provizorie emis de procuror, pe care le comunică  atât apărătorului ales  sau din oficiu cât şi procurorului, acesta din urmă fiind obligat să asigure prezenţa în faţa instanţei a învinuitului arestat provizoriu. 
Propunerea de arestare preventivă se soluţionează în camera de consiliu de un singur judecător.
      Învinuitul este adus în faţa instanţei şi va fi asistat de apărător.
      Dispoziţiile art. 1491 alin.8  şi art.150 se aplică în mod corespunzător.   
      Participarea procurorului este obligatorie.
      După ascultarea învinuitului, instanţa  admite sau respinge propunerea de arestare preventivă, în aceeaşi zi, prin încheiere motivată.
Instanţa, dacă sunt întrunite condiţiile prevăzute în alin.1, dispune, prin încheiere, arestarea preventivă a învinuitului, înainte de expirarea duratei arestării provizorii dispuse de procuror, arătând în concret temeiurile care justifică luarea măsurii arestării preventive şi fixând durata acesteia, care nu poate depăşi 10 zile.
      Totodată, instanţa admiţând propunerea, emite  de urgenţă  mandatul de arestare a învinuitului. Mandatul cuprinde în mod corespunzător menţiunile arătate în art.151 lit. a) – c), e) şi j), precum şi numele şi prenumele învinuitului şi durata pentru care este dispusă arestarea preventivă a acestuia.
      Dispoziţiile art.152 alin.1 se aplică în mod corespunzător.
      Împotriva încheierii instanţei se poate face recurs în termen de 24 de ore de la pronunţare pentru cei prezenţi şi de la comunicare pentru cei lipsă.”
	          Textul adoptat prin raportul iniţial a fost menţinut considerându-se că aceste prevederi nu sunt în contradicţie cu exigenţele  Convenţiei  Europene a Drepturilor Omului. 
       În plus, s-a argumentat că instanţele de judecată, şi aşa supraaglomerate şi cu un număr insuficient de judecători, nu au, în present, capacitatea de a prelua astfel de atribuţii, în cursul urmăririi penale.

      De altfel, textul adoptat iniţial de comisie prezintă suficiente garanţii procesuale la luarea acestei măsuri, aşa cum rezultă din conţinutul acestuia. 

	4.
	96.
	     77. La articolul 148 alineatul 1, litera h) va avea următorul cuprins:

     "h) inculpatul a săvârşit o infracţiune pentru care legea prevede pedeapsa detenţiunii pe viaţă alternativ cu pedeapsa închisorii sau pedeapsa închisorii mai mare de 4 ani şi există date certe că lăsarea sa în libertate prezintă pericol pentru ordinea publică;"


	     77. La articolul 148 alineatul 1, litera h) va avea următorul cuprins:
     "h) inculpatul a săvârşit o infracţiune pentru care legea prevede pedeapsa detenţiunii pe viaţă alternativ cu pedeapsa închisorii sau pedeapsa închisorii mai mare de 4 ani şi există date certe că lăsarea sa în libertate prezintă un pericol concret pentru ordinea publică;"
      Autori, deputaţii: Cornel Bădoiu şi Ionel Olteanu. 


	        Precizarea este necesară pentru o mai bună indicare a motivelor pentru care persoana respectivă reprezintă un pericol pentru ordinea publică. 

